## TRAM d’Alacant va facilitar en gener 1,4 milions de desplaçaments

*** Són 88.112 moviments diaris més que en el mateix període de 2024, un 6,28 % més
* La línia 2 va ser la més utilitzada, amb 614.156 moviments, i Luceros, l’estació amb més trànsit, amb 304.435 trasllats**

TRAM d’Alacant va facilitar, durant el mes de gener passat, els desplaçaments a 1.491.106 usuaris, cosa que significa un increment del 6,28 % respecte al mateix període de l’any passat, i 88.112 viatges més. El dia de més moviment en la xarxa va ser el divendres 24, amb 63.565 viatgers.

En conjunt, Ferrocarrils de la Generalitat Valenciana (FGV) va sumar en gener, entre TRAM d’Alacant (1.491.994 usuaris) i Metrovalencia (6.647.972 passatgers), un total de 8.139.078 moviments.

Segons la distribució per línies, la línia 2, que unix Luceros amb Sant Vicent del Raspeig, va ser la més utilitzada, amb 614.156 moviments; seguida de la línia 1, que comunica Luceros i Benidorm, amb 304.183; la línia 3, que enllaça Luceros amb El Campello, amb 254.657; la línia 4, que unix Luceros amb Plaza La Coruña, amb 166.907; la línia 5, nexe d’unió entre Porta del Mar i Plaza La Coruña, amb 76.602; i la línia 9, que discorre entre Benidorm i Dénia, amb 74.601 viatges.

**Luceros, l’estació més transitada**

En el trànsit per estacions, Luceros lidera la mobilitat amb 304.435 usuaris. La van seguir Mercado, amb 177.733, i Benidorm, amb 101.989 desplaçaments.

Després es van situar, Marq-Castillo, amb 89.461; Sant Vicent del Raspeig, amb 80.487; El Campello, amb 48.008; Pintor Gastón Castelló, amb 45.512; Bulevar del Plá, amb 44.843; Garbinet, amb 42.824; i Hospital, amb 36.012 moviments.

Fecha: 16/02/2025